สวัสดีค่ะ หนูมีอายุครรภ์ประมาน33+5 ตอนนี้มีลิ่มเลือดและเลือดออกมาพร้อมฉี่ ไปหาแล้วตรวจภายในดูก็ไม่พบเลือดค่ะแต่สันนิฐานว่าอาจจะเกิดจากริดสีดวงได้ยามาทานและได้ยาเหน็บกลับมาที่บ้านค่ะ อยากทราบว่านานมั้ยค่ะกว่าลิ่มเลือดและเลือดจะหายไป ตอนนี้กังวลมากเลยค่ะ(หรือที่ยังมีเลือดเป็นเพราะว่าเดินเยอะเกินไปหรือนั่งรถมอไซค์มากเกินไปค่ะ เพราะพึ่งมามีอาการแบบนี้เมื่อไม่นานทีค่ะ)
สวัสดีค่ะ การมีลิ่มเลือดออกมาระหว่างตั้งครรภ์นั้น คงต้องดูว่าออกมาจากช่องทางใด ช่องคลอด ท่อปัสสาวะ หรือทวารหนักกรณีนี้แพทย์ตรวจร่างกายแล้ว อาจเห็นเลือดออกมาจากทวารหนัก หรือมีริดสีดวงทวารอยู่ จึงได้รักษาแบบริดสีดวงทวารมาหากรักษาตามที่แพทย์จ่ายยามาแล้วไม่ดีขึ้นเลย เลือดยังออกมาก ควรกลับไปพบแพทย์เพื่อตรวจเพิ่มเติมอีกครั้ง เพราะถ้าเป็นเลือดออกจากช่องคลอด อาจมีสาเหตุอันตรายเช่นภาวะแทรกซ้อนจากการตั้งครรภ์ การหลุดลอกของรก หรือการคลอดก่อนกำหนดได้ช่วงนี้ระวังการกระทบกระแทกที่หน้าท้องและบริเวณหว่างขา งดการมีเพศสัมพันธ์